Document ID: 32013D0249

DECIZIA DE PUNERE ÎN APLICARE A COMISIEI
din 27 mai 2013
de modificare a Deciziei 2009/852/CE privind măsurile tranzitorii în temeiul Regulamentelor (CE) nr. 852/2004 și (CE) nr. 853/2004 ale Parlamentului European și ale Consiliului în ceea ce privește prelucrarea laptelui crud care nu respectă cerințele în anumite unități de prelucrare a laptelui din România și cerințele structurale aplicabile acestor unități
[notificat cu numărul C(2013) 2803]
(Text cu relevanță pentru SEE)
(2013/249/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 9 primul paragraf,
întrucât:
(1)
Decizia 2009/852/CE a Comisiei (2) permite ca cerințele prevăzute în secțiunea IX capitolul I subcapitolele II și III din anexa III la Regulamentul (CE) nr. 853/2004 să nu se aplice unităților de prelucrare a laptelui din România enumerate în anexele II și III la decizia respectivă până la 31 decembrie 2013.
(2)
În conformitate cu Decizia 2009/852/CE, anumite unități de prelucrare a laptelui enumerate în anexa II la decizia menționată pot prelucra lapte care nu respectă cerințele folosind linii de producție separate.
(3)
România a trimis Comisiei, la data de 15 februarie 2013, o listă revizuită și actualizată cu respectivele unități de prelucrare a laptelui.
(4)
Conform listei revizuite și actualizate, unitatea numărul L35, SC DANONE PDPA ROMÂNIA SRL, a fost eliminată din anexa II și autorizată să prelucreze numai lapte care respectă cerințele în vederea introducerii pe piața UE.
(5)
Unitatea numărul MM 1795, SC CALITATEA SRL, a fost autorizată să prelucreze lapte crud care respectă și care nu respectă cerințele fără separare și, prin urmare, trebuie eliminată din anexa II și transferată la anexa III la decizia menționată.
(6)
Șaptesprezece unități enumerate în prezent în anexa III la Decizia 2009/852/CE au fost eliminate deoarece sunt autorizate să introducă produse lactate pe piața Uniunii, întrucât utilizează numai lapte care respectă cerințele. Aceste unități au fost enumerate în tabelul din anexa III la Decizia 2009/852/CE la numerele 1 (AB 641 SC BIOMILK SRL); 6 (L 78 SC ROMFULDA PROD SRL); 9 (BN 2399 SC CARMO-LACT PROD SRL); 13 (L 140 SC CARMOLACT SRL); 29 (CT 30 SC EASTERN EUROPEAN FOODS SRL); 40 (L 124 SC PRIMULACT SRL, numele său s-a schimbat în: SC LACTATE HARGHITA SA); 41(HR 119 SC BOMILACT SRL); 42 (HR 625 SC LACTIS SRL); 43 (HR 213 SC PAULACT SA); 45 (IS 1540 SC PROMILCH SRL); 46 (L 18 SC EUROCHEESE SRL); 56 (L 121 SC MIRDATOD PROD SRL); 69 (SM 4189 SC PRIMALACT SRL); 70 (L 5 SC NIRO SERV COM SRL); 74 (SV 1562 SC BUCOVINA SA SUCEAVA); 81 (L 80 SC INDUSTRIAL MARIAN SRL); 82 (VN 231 SC VRANLACT SA).
(7)
În plus, 7 unități enumerate în prezent în anexa III la Decizia 2009/852/CE au fost închise și, prin urmare, trebuie eliminată de pe listă. Aceste unități au fost enumerate în tabelul din anexa III la Decizia 2009/852/CE la numerele 26 (CT 225 SC MIH PROD SRL); 28 (CT 258 SC BINCO LACT SRL); 30 (CT 15 SC NIC COSTI TRADE SRL); 32 (L 82 SC TOTALLACT GROUP SA); 33 (DJ80 SC DUVADI PROD COM SRL); 75 (SV 1888 SC TOCAR PROD SRL); 76 (SV 4909 SC ZADA PROD SRL).
(8)
Șase unități din România au solicitat să fie incluse pentru prima dată în anexa III la Decizia 2009/852/CE. Aceste unități au fost introduse în listă la numerele 8 (L 185 SC SIMCODRIN COM SRL); 17 (L 83 SC KAZAL SRL);45 (L 169 SC DOBREAN SRL); 46 (L 152 SC AGROTRANSCOMEX SRL); 61 (L 199 SC LACTO-BOROAIA SRL); 40 (L 189 SC CALITATEA SRL).
(9)
Prin urmare, Decizia 2009/852/CE trebuie modificată în consecință.
(10)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexele II și III la Decizia 2009/852/CE se înlocuiesc cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 27 mai 2013.

Labels: 18
17